කොළඹ පිටත වටරවුම් මාර්ගයේ අතුරුගිරිය අන්තර හුවමරුව සහ නව කැළණි පාලම සම්බන්ධ කරමින් කණුමතින් ඉදිකෙරෙන අධිවේගී මාර්ගයේ ඉදිකිරීම් කටයුතු චයිනා හාබර් ඉංජිනියරින් කෝපරේෂන් සමාගම වෙත භාරදීමට තීරණය වී තිබෙනවා.මෙම අධිවේගී මාර්ගය ඉදිකෙරෙන්නේ ඉදිකොට පවත්වාගෙන ගොස් භාරදීමේ හෙවත් BOT පදනම යටතේයි.මෙම මාර්ග එම පදනම යත්තේ ඉදිකිරිම සඳහා පසුගිය වසරේ අප්‍රේල් මස 08 වන දින පැවති අමාත්‍ය මණ්ඩල රැස්වීමේදී අනුමැතිය ලබාදී තිබුණා.ඒ අනුව සිදුකළ ලංසු කැඳවීම් තාක්ෂණික කමිටු අනුමැතියෙන් පසුවයි මෙම සංවර්ධන කටයුත්ත අදාල චීන සමාගමට පැවරීමට තීරණය කර ඇත්තේ.මේ අතර වාහන සීමිත ප්‍රමාණයක් හෝ ආනයනය නොකිරීමට අමාත්‍ය මණ්ඩලය තීරණය කිරීම පිළිබඳව අද පැවති කැබිනට් තීරණ දැනුම්දීමේ මාධ්‍ය හමුවේදී සංවාදයට ලක්වුණා.එහිදී මාධ්‍යවේදියෙකු විමසා සිටියේ එම සීමාවන් පවතිද්දී වී - 8 වර්ගයේ සුඛෝපභෝගි වාහන කිහිපයක් ගෙන්වීම සඳහා රාජ්‍ය බැංකුවක් විසින් ණයවර ලිපි නිකුත් කර ඇත්තේ මන්ද යන්නයි.කෙසේ නමුත්, මේ සම්බන්ධයෙන් අප කළ විමසීමකදී ලංකා බැංකුවේ ඉහළ නිලධාරියෙකු සඳහන් කළේ ගණුදෙනුකරුවන්ගේ පෞද්ගලිකත්වය ආරක්ෂා කළ යුතු බැවින් එවැනි තොරතුරු මාධ්‍ය වෙත නිකුත් කළ නොහැකි බවයි.